જાપાનની સરકારના પ્રવક્તા યોશિહીદેએ માહિતી આપતાં કહ્યું હતું કે હિરોશીમા અને દક્ષિણ જાપાનમાં ૯૨ લોકો વિશે હાલ કોઇ જાણકરી મળી નથી વરસાદને કારણે થયેલી દુર્ઘટનામાં ૪૮ લોકોના મોત થવાની વાતને સમર્થન મળી ચુક્યું છે જ્યારે અન્ય ૨૮ લોકોનું પણ મૃત્યું થયું હોવાની સંભાવના છે. ભારે વરસાદના કારણે જાપાનનાં ક્યુશુ અને શિકોકુ ટાપુ માટે એલર્ટ બહાર પાડવામાં આવ્યાં છે. જાપાનનાં વડાપ્રધાને કહ્યું હતું કે બચાવ કામગીરી, લોકોના જીવ બચાવવાં અને વિસ્થાપન કાર્ય સમય સામેની એક લડાઇ છે. જાપાનમાં વરસાદે તબાહી મચાવતાં સરકારે રાહત અભિયાન માટે ૪૦ હેલિકોપ્ટર ઉતાર્યા છે.